
  Óvoda

2053 Herceghalom, Gesztenyés út 1/a

Tel.: 06 23 820 080;  06 20 526 2030

Email: hehaovi@gmail.com
Kedves Szülők!

Levelemmel szeretném Önöket tájékoztatni a helyi óvodai beiratkozással kapcsolatban.
Az a kisgyerek, aki 2026. augusztus 31-ig betölti a 3. életévét, annak a hatályos törvény szerint  a 2026/27-ess nevelési évtől óvodába kell járnia. Az óvoda azokat a gyerekeket köteles felvenni, átvenni, akik életvitelszerűen az óvoda körzetében laknak (vagy lakhatásuk év közben realizálódik).
Ha úgy dönt a szülő, hogy óvodaköteles gyermekét másik óvodába íratja be, kérem küldje el a választott óvoda felvételi határozatát a hehaovi@gmail.com címre!
Az óvodába szeptembertől az a kisgyermek is jöhet, aki a 2,5 éves kort betöltötte, szobatiszta, és a közösséghez csatlakozni, alkalmazkodni tud. Őket is be lehet íratni, fogadásuk folyamatosan, a szülővel egyeztetett módon történik. 
Az intézményi felvételről, átvételről a kérelmet elbírálva az óvoda vezetője dönt, határozatot hoz és május végéig értesíti a szülőket. Június 18-án 17 órától szülői értekezletet tartunk a székhely óvodában, megtörténik a csoportbeosztás és a gyermekekkel foglalkozó kollégák, valamint az óvoda bemutatása. További tájékoztatást az intézményvezetéstől kérhetnek a 06 30 2805619-es telefonszámon. Tájékozódhatnak az intézményi honlapon is, az alábbi linken: óvoda.herceghalom.hu
A beiratkozás ideje, helye:
Időpont: 2026. 04. 28,29,30-án 8.00-17.00 óráig
Helyszín: Herceghalmi Csicsergő Óvoda,  vezetői iroda.
                  Bácsiné Lehner Andrea, Rózsa-Nagy Linda, óvodatitkár
A beíratáskor be kell mutatni:
· a gyermek személyazonosítására alkalmas, a gyermek nevére kiállított személyi azonosítót és lakcímet igazoló hatósági igazolványt, 

· a gyermek anyakönyvi kivonatát,
· a szülő személyi azonosító és lakcímet igazoló hatósági igazolványát,
· a gyermek TAJ- kártyáját, a kötelező védőoltásokat tanúsító orvosi igazolást, vagy az oltási kiskönyvet
· igazolást korai fejlesztésről, sajátos nevelési igényről, ha van (szakértői vélemény),

· igazolást tartós betegségről, vagy arról, ha a gyermek fogyatékkal él,
· a települési önkormányzat jegyzőjének a gyermek hátrányos, vagy halmozottan hátrányos helyzetének fennállását megállapító határozatát. 

Az a szülő, vagy törvényes képviselő, aki a szülői felügyelete vagy gyámsága alatt álló óvodaköteles korú gyermeket nem íratja be az óvodába, szabálysértést követ el.
Szeretettel várjuk óvodánkba gyermekeiket.      

Üdvözlettel:

Herceghalom, 2026. 03.09.



Varga-Tóth Csaba, óv.
